b'\n_START_ARTICLE_\nAlf Brenner\n_START_PARAGRAPH_\nAlf Martin Brenner (27. joulukuuta 1895 Helsinki \xe2\x80\x93 2. kes\xc3\xa4kuuta 1948 Helsinki) oli suomalainen ruotsin kielell\xc3\xa4 kirjoittanut opettaja ja sukututkija. H\xc3\xa4n k\xc3\xa4ytti my\xc3\xb6s nimimerkki\xc3\xa4 Clas Alfrid Broman._NEWLINE_Brenner p\xc3\xa4\xc3\xa4si ylioppilaaksi 1913 ja valmistuttuaan h\xc3\xa4n ty\xc3\xb6skenteli opettajana Inkoon V\xc3\xa4stankvarnissa 1920-1927. Bremer omisti vuoteen 1933 saakka Svartb\xc3\xa4ckin ratsutilan. Myyty\xc3\xa4\xc3\xa4n tilansa h\xc3\xa4n ryhtyi kokop\xc3\xa4iv\xc3\xa4toimiseksi sukututkijaksi ja paikallishistorian tutkijaksi. Viimeksi Brenner toimi Svenska litteraturs\xc3\xa4llskapet i Finlandin julkaiseman Sukukirjan toimittajana. Brenner julkaisi teoksia Siuntion, Inkoon, Fagervikin, Degerbyn ja Porkkalan paikallishistoriasta. H\xc3\xa4n julkaisi my\xc3\xb6s ensimm\xc3\xa4isen suomen kielell\xc3\xa4 ilmestyneen sukututkimuksen oppaan._NEWLINE_Vuoden 1918 sis\xc3\xa4llissodan aikana Hortling osallistui Kirkkonummen taisteluihin L\xc3\xa4nsi-Uudenmaan suojeluskuntalaisista kootun Sigurdsk\xc3\xa5renin mukana ja oli puolitoista kuukautta sotavankina Helsingiss\xc3\xa4. Vuonna 1958 h\xc3\xa4n julkaisi Sigurdsk\xc3\xa5renista kertovan kirjan.'